EERSTE FOTO: Hugh Jackman in Suid-Afrika | SARIE
Die Hollywood-akteur Hugh Jackman kuier in Suid-Afrika om aan sy nuwe fliek te skiet.
Hugh speel in Chappie – die nuutste fliek van die bekroonde SA regisseur Neill Blomkamp (District 9– en Elysium-faam). Dié wetenskapfiksie-film gaan oor ’n ontvoerde seun wat later deur ’n baie disfunksionele gesin aangeneem word. Maar dié seun, Chappie, is iets besonders …
Dit is vandag Hugh se eerste dag op die Johannesburgse stel. Hy het dié foto van sy interessante haarstyl gedeel.
Hy het by dié foto geskryf: “Day 1 on Chappie! Vincent is born, rocking the mullet. Working with Neill Blomkamp in SA. This film is rad.”
Die 45-jarige akteur speel een van die hoofrolle teenoor die Suid-Afrikaanse akteurs Sharlto Copley (Wikus van der Merwe van District 9) en Brandon Auret (Leon van Isidingo). Ander bekendes in dié fliek is Sigourney Weaver, Dev Patel (Slumdog Millionaire) en ook die Suid-Afrikaanse sang-duo Yolandi Vi$$er en Ninja van Die Antwoord.
Sharto en Neill FOTO: Facebook
Matt Damon en Brandon Auret op die stel van Elysium FOTO: Twitter
Dev Patel (links), een van die sterre van Slumdog Millionaire